ΓΡΑΠΤΗ ΕΡΩΤΗΣΗ E-1064/00

υποβολή: Hiltrud Breyer (Verts/ALE) προς την Επιτροπή

(4 Απριλίου 2000)

Θέμα: Άδεια κυκλοφορίας ΓΤΟ στις ΗΠΑ με βάση παραπλανητικά και εσφαλμένα στοιχεία

Σύμφωνα με τον κ. Steven M. Drucker, διδάκτορα νομικών επιστημών και ειδικό σε θέματα διοικητικού δικαίου η Ευρωπαϊκή Επιτροπή λαμβάνει ως βάση για την έγκριση της κυκλοφορίας γενετικά τροποποιημένων φυτικών ειδών στην αγορά εσφαλμένες αξιολογήσεις της Food and Drug Administration των ΗΠΑ.

Όταν π.χ. η αρμόδια για την χορήγηση αδειών κυκλοφορία Αμερικανική αρχή επέτρεψε να κυκλοφορήσει στην αγορά η ντομάτα flavr savr η οποία πωλείται και στην ΕΕπό μορφή τοματοπελτέ και Ketchup, ενήργησε αντίθετα προς τα σαφή πορίσματα ερευνητικών δοκιμών των δικών της επιστημόνων. Διότι, από τις εργαστηριακές δοκιμές τεκμηριώνεται ότι οι ποντικοί στους οποίους δόθηκαν αυτές οι ντομάτες εμφάνισαν αιμορραγίες των τοιχωμάτων του στομάχου. Λόγω αυτού τουψηλού κινδύνου για την ασφάλεια τηςγείας οι επιστήμονες συνέστησαν να μην επιτραπεί η κυκλοφορία του προϊόντος ως τροφίμου στην αγορά. Ακόμη λιγότερο πληρούσαν τις απαιτήσεις οι δοκιμές για την ασφάλεια που πραγματοποιήθηκαν με ΓΤΟ για τους οποίους εγκρίθηκε αργότερα η κυκλοφορία στην αγορά σε πολλές περιπτώσεις δεν πραγματοποιήθηκαν καθόλου δοκιμές.

1. Είναι γνωστές στην Επιτροπή αυτές οι πληροφορίες;

2. Είναι διατεθειμένη η Επιτροπή να εξετάσει αυτό το πλέον πρόσφατο στοιχείο που αφορά τις αιμορραγίες των τοιχωμάτων του στομάχου; Εάν όχι, γιατί όχι;

3. Ποια είναι τα συμπεράσματα που συνάγει η Επιτροπή από το νέο αυτό στοιχείο;

Απάντηση του κ. Byrne εξ ονόματος της Επιτροπής

(19 Ιουνίου 2000)

Η Επιτροπή είναι ενήμερη για τα νομικά μέτρα που έλαβαν ορισμένες οργανώσεις στις ΗΠΑ κατά τηςπηρεσίας Food and Drug Administration (FDA) όσον αφορά την αξιολόγηση των γενετικώς τροποποιημένων τροφίμων.

Για το συγκεκριμένο προϊόν που αναφέρει η αξιότιμη βουλευτής δεν ζητήθηκε άδεια και δενπήρξε κοινοποίηση στην Κοινότητα" κατά συνέπεια, το προϊόν δεν μπορεί να κυκλοφορήσει νόμιμα στην αγορά της Κοινότητας. Για την πραγματοποίηση των ελέγχων αρμόδια είναι τα κράτη μέλη.

Η Επιτροπή είναι πρόθυμη να ζητήσει από την επιστημονική επιτροπή τροφίμων (ΕΕΤ) να αξιολογήσει τα νέα επιστημονικά ευρήματα που εγείρουν αμφιβολίες ως προς την ασφάλεια των προϊόντων που παράγονται από γενετικώς τροποποιημένους οργανισμούς (ΓΤΟ) και έχουν λάβει άδεια ή έχουν κοινοποιηθεί, σύμφωνα με τον κανονισμό (ΕΚ) αριθ. 258/97 του Κοινοβουλίου και του Συμβουλίου της 27ης Ιανουαρίου 1997 σχετικά με τα νέα τρόφιμα και τα νέα συστατικά τροφίμων(1), προκειμένου να κυκλοφορούν στην ευρωπαϊκή αγορά.

Υπό το φως των αποτελεσμάτων των πειραμάτων χορήγησης της ντομάτας Flavr Savr σε ποντίκια, η Επιτροπή ζήτησε από την ΕΕΤ συμπληρωματικές πληροφορίες όσον αφορά τη γνωμοδότησή της για την ασφάλεια των προϊόντων που παράγονται από γενετικώς τροποποιημένες κατεργασμένες ντομάτες για τα οποία η εταιρία Zeneca έχει ζητήσει άδεια.

Η κοινοτική νομοθεσία για τα νέα τρόφιμα και τα νέα συστατικά τροφίμων εγγυάται την πραγματοποίηση αξιολόγησης της ασφάλειας πριν από τη διάθεση στο εμπόριο, στην Κοινότητα, τροφίμων και συστατικών τροφίμων που παράγονται από ΓΤΟ. Το άρθρο 12 του κανονισμού σχετικά με τα νέα τρόφιμα(2) προβλέπει, επίσης, τη δυνατότητα επανεκτίμησης ή αναστολής οποιασδήποτε απόφασης για ένα συγκεκριμένο προϊόνπό το φως νέων ευρημάτων.

(1) ΕΕ L 43 της 14.2.1997.

(2) ΕΕ L 43 της 14.2.1997.